O b e c Z e l e n e č

##### **Všeobecne záväzné nariadenie**

**č. 1 /2015**

o trhovom poriadku a o podmienkach predaja výrobkov a poskytovania služieb na trhových miestach na území Obce Zeleneč

Obecné zastupiteľstvo v Zelenči,

v zmysle ustanovenia § 11 ods. 4 písm. g) v spojení s § 6 zákona č. 369/1990 Zb. o obecnom zriadení, v znení neskorších predpisov a v zmysle ustanovení zákona č. 178/1998 o podmienkach predaja výrobkov a poskytovania služieb na trhových miestach v znení neskorších predpisov, na základe zákona c. 101/2014 Z.z., ktorým sa mení a doplna zákon c. 178/1998 Z.z.

o podmienkach predaja výrobkov a poskytovania služieb na trhových miestach a o zmene

a doplnení zákona c. 455/1991 Zb. o živnostenskom podnikaní v znení neskorších predpisov

a ktorým sa menia a dopĺňajú niektoré zákony sa dňa 15.04.2015 uznieslo na tomto znení Všeobecne záväzného nariadenia (ďalej len „VZN“) :

**PRVÁ ČASŤ**

**Úvodné ustanovenia**

**§ 1**

**Predmet úpravy**

1. Toto všeobecne záväzné nariadenie upravuje podmienky predaja výrobkov a poskytovania služieb na trhových miestach na území obce Zeleneč, úlohy obce pri zriaďovaní a povoľovaní trhových miest, povinnosti fyzických a právnických osôb pri predaji výrobkov a poskytovaní služieb na trhových miestach a oprávnenia orgánov dozoru pri kontrole dodržiavania tohto nariadenia.

**§ 2**

**Základné pojmy**

1. Na účely tohto nariadenia sa v Obci Zeleneč rozumie:

a/ **trhovým miestom** – trhovisko, tržnica, stánok s trvalým stanovišťom, verejné priestranstvo určené na príležitostný trh alebo na ambulantný predaj, iné ako verejné priestranstvo alebo nebytový priestor, ktorý nie je prevádzkarňou, v ktorom sa uskutočňuje ambulantný predaj alebo príležitostný trh. To neplatí, ak ide o predaj vystavovateľom na veľtrhu alebo výstave alebo ak ide o predajnú akciu.

b/ **trhovisko** – nekryté alebo čiastočne kryté priestranstvo trvale vyhradené na sústredený predaj výrobkov a poskytovanie služieb,

c/ **príležitostným trhom** – nekryté alebo čiastočne kryté priestranstvo trvale vyhradené na takýto predaj, najmä jarmoky, sezónne a výročné trhy, sústredný predaj vlastných použitých textilných, odevných, športových a iných spotrebných výrobkov v primeranom množstve fyzickými osobami medzi sebou,

d/ **ambulantný predaj** – predaj v stánkoch s dočasným stanovišťom, predaj na prenosných predajných zariadeniach, predaj v pojazdnej predajni a sezónny predaj na verejnom priestranstve pred prevádzkarňou. Za stánok s dočasným stanovišťom a za prenosné predajné zariadenie sa nepovažuje predajné zariadenie, na ktorého zriadenie sa vyžaduje stavebné povolenie podľa osobitného predpisu.

**§ 3**

### Osoby oprávnené predávať výrobky a poskytovať služby na trhových miestach

1. Na trhových miestach môžu na základe povolenia obce predávať výrobky a poskytovať služby:

**a/** **fyzické a právnické osoby oprávnené podnikať podľa osobitných predpisov,**

**b/ fyzické osoby predávajúce rastlinné a živočíšne výrobky z vlastnej pestovateľskej, alebo chovateľskej činnosti, alebo lesné plodiny,**

**c/ občania predávajúci vlastné použité výrobky v primeranom množstve medzi sebou,**

**d/ občania iných členských štátov Európskej Únie, za rovnakých podmienok ako pod písm. a), b) a c).**

**DRUHÁ ČASŤ**

**Zriadenie trhového miesta a predaj výrobkov a poskytovanie služieb na trhovom mieste**

**§ 4**

**Povoľovacie konanie**

1. Trhové miesta na území obce Zeleneč zriaďuje obec Zeleneč. Na zriadenie trhového miesta na inom ako verejnom priestranstve alebo v nebytovom priestore, ku ktorému nemá zriaďovateľ vlastnícke právo, je potrebný súhlas vlastníka nehnuteľnosti.
2. Predávať výrobky a poskytovať služby na trhových miestach možno len na základe povolenia na predaj výrobkov a poskytovanie služieb na trhovom mieste. Obec vydá povolenie na predaj výrobkov a poskytovanie služieb na trhovom mieste osobe, ktorá preukáže splnenie podmienok podľa § 4 ods. 4 tohto VZN.
3. Povolenie na umiestnenie prenosného predajného zariadenia na trhovisku vydáva správca trhového miesta – **Obecný úrad Zeleneč – Školská 224/5, 919 21 Zeleneč.**
4. Povolenie na predaj výrobkov a poskytovanie služieb na trhovom mieste sa vydáva na základe žiadosti o povolenie na predaj výrobkov a poskytovanie služieb na trhovom mieste (príloha č. 2 tohto VZN). Splnenie podmienok sa preukazuje predložením:

- kópie oprávnenie na podnikanie podľa osobitných predpisov, ak je žiadateľom osoba v zmysle § 3 tohto VZN,

- čestné prehlásenie žiadateľa o tom, že všetky predávané výrobky pochádzajú z jeho vlastnej pestovateľskej alebo chovateľskej činnosti alebo ide o lesné plodiny,

- čestné vyhlásenie žiadateľa o tom, že všetky ním predávané výrobky sú jeho vlastné použité výrobky predávané v primeranom množstve,

- doklad preukazujúci splnenie požiadaviek na predaj výrobkov a poskytovanie služieb podľa osobitných predpisov, ak ide o predaj výrobkov a poskytovanie služieb, na ktorý sa taký doklad vyžaduje,

- fotokópia strany označenej ako ZÁZNAMY DAŇOVÉHO ÚRADU z knihy elektronickej registračnej pokladnice žiadateľa, na ktorej je zaznamenané pridelenie daňového kódu elektronickej registračnej pokladnice, alebo čestné prehlásenie žiadateľa s uvedením ustanovení osobitného predpisu, že nie je povinný na predaj výrobkov a poskytovanie služieb používať elektronickú registračnú pokladnicu.

**§ 5**

### Predaj výrobkov a poskytovanie služieb na trhových miestach

(1) Druhy predávaných výrobkov:

- **produkty z vlastnej poľnohospodárskej výroby** ,t.j. ovocie, zelenina, orechy, jedlé strukoviny, mak, zemiaky, zeleninové a kvetinové sadivo, kvetiny a lesné plody a nižšie zvlášť uvedené produkty,

- **ovocie, zelenina a kvety** sa môžu na trhových miestach predávať bez osvedčenia podľa osobitného zákona. Ovocie a zelenina musia vyhovovať hygienickým požiadavkám v zmysle platných predpisov. Lesné plody i poľnohospodárske produkty musia byť očistené, zbavené hrubých nečistôt a zvädnutých listov, umiestnené v debnách a stojanoch,

- **huby** možno predávať len na základe osvedčenia o osobitnej spôsobilosti na ich predaj (doklad o ich znalosti). Oprávnenie na predaj sa týka len tých druhov, ktoré sú uvedené v osvedčení. Povolenie na predaj húb musí byť umiestnené na viditeľnom mieste. Voľne rastúce čerstvé huby musia byť pri predaji označené ich druhom, neporušené a nepokrájané,

- **med** možno predávať len zdravotne nezávadný, plnený do hygienicky vyhovujúcich obalov s uvedením výrobcu, druhu medu, hmotnosti, dátumu plnenia, doby použiteľnosti. Med môžu predávať právnické osoby alebo fyzické osoby, ktoré majú osvedčenie o spôsobilosti pre túto činnosť vydané orgánom veterinárneho dozoru, alebo bol tovar v zmysle dodacieho listu dodaný oprávneným výrobcom,

- **cukrovinky a oblátky, sušené ovocie a orechy** je povolené predávať len hygienicky balené,

- **na trhových miestach sa môžu** po dohode s orgánmi potravinového dozoru **predávať nasledovné potravinárske výrobky (§ 21 zák. NR SR č. 152/1995 Z.z. o potravinách) :**

- (podľa § 67 Potravinového kódexu SR (registrované v čiastke 7O pod č. 195/1996 Z.z./ďalej len PK/ z 29.6.1996): výsekové mäso, hydina, králiky, delené mäso jatočných zvierat a zveriny, opracované ryby, mäsové výrobky, je možné predávať len v tržniciach a na trhoviskách, ktoré sú na tento účel vybavené chladiacimi vitrínami a pultami, prívodom tečúcej teplej vody zahriatej na 5O° C a studenej pitnej vody, vhodnými skladovacími priestormi a ľahko čistiteľným vnútorným zariadením,

(2) Potraviny musia byť pri predaji umiestnené najmenej 70 cm nad zemou.

(3) Za zdravotnú nezávadnosť predávaných surovín a potravín zodpovedá predávajúci. Počas predaja je predávajúci povinný chrániť tovar pred znečistením a vonkajšími nepriaznivými vplyvmi.

(4) **Vianočné stromčeky, čečinu a výrobky z nej** možno predávať len na základe potvrdenia o spôsobe ich nadobudnutia (u fyzických osôb súhlas majiteľa lesa potvrdený príslušným obecným úradom).

(5) **Predaj ovocných stromov a kríkov** ako množiteľského materiálu je možný len za podmienky, že je označený štítkom s údajmi o odrode, šľachtiteľskej stanici a pod., pričom predávajúci musí mať doklad o nadobudnutí tovaru.

(6) Predávajúci je povinný používať pri predaji ciachované váhy, miery, závažia, a musí mať dostatok vhodného obalového materiálu. Ak si to povaha predávaného tovaru vyžaduje, musí predávajúci používať vhodné manipulačné náradie (manipulačné kliešte a pod.).

(7) **Na trhovom mieste sa môžu** v stánku s trvalým stanovišťom a na príležitostných trhoch **predávať tieto druhy spotrebného tovaru:**

**- textilné a odevné výrobky,**

**- obuv,**

**- výrobky spotrebnej elektroniky,**

**- drobný tovar,**

**- kozmetika,**

**- drogistický tovar,**

**- hračky,**

**- domáce potreby,**

**- športové potreby,**

**- papierenský tovar,**

**- knihy, denná tlač a periodická tlač**

**- drobné umelecké predmety a drobné remeselné výrobky.**

(8) Na trhovom mieste sa môžu poskytovať tieto služby:

- **pohostinské a reštauračné služby, rýchle občerstvenie a stravovanie** podľa osobitných predpisov (môžu sa poskytovať iba počas konania príležitostných trhov, kultúrnych, športových a spoločenských akcií , konaných obcou alebo akcií, organizovaných politickými stranami a občianskymi združeniami na základe predchádzajúceho súhlasu obce na ich konanie),

- **brúsenie nožov, nožníc a nástrojov,**

- **oprava dáždnikov,**

- **oprava a čistenie obuvi,**

**- oprava kožených výrobkov,**

**- kľúčové služby,**

**- čistenie peria,**

**- montáž, oprava a údržba plastových roliet,**

**- sklenárske práce,**

**- ďalšie služby pre potreby obyvateľov,** na základe predchádzajúceho súhlasu obce.

(9) **Predaj výrobkov a poskytovanie služieb, ktorých predaj a poskytovanie obec Zeleneč nepovolila, je zakázaný (napr. podomový predaj).**

**§ 6**

**Správa trhoviska**

1. Za správcu trhoviska sa na účely tohto VZN považuje zriaďovateľ trhoviska, ktorým je obec Zeleneč.
2. Správu trhových miest s ambulantným predajom vykonáva obec Zeleneč.

**§ 7**

**Zákaz predaja niektorých výrobkov**

(1) **Na trhových miestach sa zakazuje predávať:**

- zbrane a strelivo,

- výbušniny a pyrotechnické výrobky,

- tlač a iné veci, ktoré ohrozujú mravnosť,

- tabak a tabakové výrobky a výrobky, ktoré sú určené na fajčenie a neobsahujú tabak,

- liehoviny, destiláty a spotrebiteľsky balené alkoholické nápoje; zákaz sa nevzťahuje na predaj liehovín a destilátov na príležitostných trhoch,

- jedy, omamné a psychotropné látky,

- lieky,

- automobily, motocykle. Ich súčiastky a príslušenstvo,

- chránené živočíchy, exemplárne živočíchy, nebezpečné živočíchy a invázne druhy živočíchov ,

- živé zvieratá; zákaz sa nevzťahuje na predaj sladkovodných trhových rýb a na predaj domácej vodnej hydiny, domácej hrabavej hydiny, domácich králikov, psov, mačiek a drobných hlodavcov a na propagačné predajné podujatia organizované zväzmi a združeniami chovateľov zvierat na základe súhlasného stanoviska príslušného orgánu veterinárnej správy,

- chránené rastliny, exempláre rastlín a invázne druhy rastlín,

- huby, okrem čerstvých jedlých húb a spotrebiteľsky balených sušených húb, ktoré boli spracované v prevádzkarni, ktorá spĺňa požiadavky podľa osobitých predpisov,

- surové kravské, ovčie, kozie mlieko a mliečne výrobky z nich vyrobené,

- mäso z domácich zvierat, diviny a ich vnútornosti, ktoré nemajú osvedčenie o spôsobilosti podmienok predaja vydaných príslušným orgánom veterinárnej správy,

- mäsové výrobky tepelne neupravené podliehajúce rýchlej skaze,

- všetky ostatné potraviny živočíšneho pôvodu, ktoré nemajú osvedčenie o spôsobilosti podmienok predaja vydaných príslušným orgánom veterinárnej správy,

- sušené huby okrem sušených húb vyrábaných a balených oprávnenými výrobcami,

- lahôdkárske výrobky (výrobky studenej kuchyne) a cukrárenské výrobky s náplňou,

- potraviny určené na osobitné výživové účely a pochutiny neznámeho pôvodu,

- nekvalitný tovar,

- tovar, pri ktorom sa nepreukáže spôsob jeho nadobudnutia alebo jeho pôvod.

**§ 8**

**Ambulantný predaj v obci**

(1) **V obci sa ambulantne môžu predávať :**

- knihy, periodická tlač, originály alebo rozmnoženiny audiovizuálnych diel alebo iných diel,

- drobné umelecké predmety a drobné remeselné predmety,

- spotrebné výrobky, ust. §7 ods. 2 zákona 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení neskorších predpisov, tým nie je dotknuté,

- jedlá a nápoje určené na priamu konzumáciu na mieste,

- balená zmrzlina,

- ovocie a zelenina,

- potraviny v súlade s ust. § 5 tohto VZN,

- kvety,

- žreby okamžitých lotérií a žrebových vecných lotérií.

(2) Ambulantný predaj pri cestách v obci Zeleneč a pri cestách a diaľniciach mimo obce Zeleneč sa zakazuje.

**§ 9**

**Povinnosti predávajúceho na trhových miestach**

(1) **Na účely tohto VZN je predávajúci na trhovom mieste povinný:**

- označiť svoje predajné zariadenie podľa osobitných predpisov,

- dodržiavať trhový poriadok trhoviska, tržnice a príležitostného trhu,

- používať elektronickú registračnú pokladnicu podľa osobitných predpisov,

- udržiavať miesto predaja výrobkov a poskytovania služieb v čistote po skončení predaja zanechať predajné miesto čisté a upratané,

- zreteľne označiť predávané výrobky a poskytované služby cenou,

- vykonávať pri predaju váženého tovaru váženie spôsobom umožňujúcim spotrebiteľovi kontrolu správnosti váženia,

- dodržiavať ostatné podmienky predaja výrobkov a poskytovania služieb podľa osobitných predpisov.

(2) **Predávajúci na trhovom mieste je povinný predložiť správcovi trhoviska, správcovi trhového miesta s ambulantným predajom a orgánu dozoru:**

- doklad o oprávnení na podnikanie, povolenie na predaj výrobkov a poskytovania služieb na trhovom mieste a preukaz totožnosti,

- povolenie na užívanie predajného zariadenia a doklad o zaplatení nájomného za predajné zariadenie alebo predajnú plochu alebo doklad o zaplatení vstupného na príležitostných trhoch,

- zdravotný preukaz a posudok príslušného orgánu na ochranu zdravia, ak to vyžaduje charakter predávaného tovaru a poskytovaných služieb,

- pri predaji húb osvedčenie o odbornej spôsobilosti,

- doklad o nadobudnutí tovaru; doklad sa nevyžaduje, ak ide o predaj vlastných použitých výrobkov medzi fyzickými osobami v primeranom množstve.

(3) Osoba oprávnená predávať výrobky na trhových miestach je povinná poskytnúť orgánom dozoru na ich vyžiadanie vysvetlenie o pôvode tovaru, ak tie nadobudnú podozrenie, že predávané výrobky pochádzajú z inej ako vlastnej pestovateľskej alebo chovateľskej činnosti.

**§ 10**

**Orgány dozoru a sankcie**

(1) **Dozor nad dodržiavaním tohto zákona vykonávajú orgány dozoru, ktorými sú:**

a/ Slovenská obchodná inšpekcia,

b/ orgány úradnej kontroly potravín, ak ide o predaj potravín,

c/ starosta obce Zeleneč, hlavný kontrolór obce Zeleneč a poverení zamestnanci obecného úradu Zeleneč.

**§ 11**

**Priestupky**

1. Priestupku podľa zákona c. 178/1998 Zb. o podmienkach predaja výrobkov a poskytovania

služieb na trhových miestach a o zmene a doplnení zákona c. 455/1991 Zb. o živnostenskom podnikaní v

znení neskorších predpisov, sa dopustí fyzická osoba, ktorá:

\_ zriadila trhové miesto bez povolenia,

\_ predáva výrobky a poskytuje služby na trhovom mieste bez povolenia,

\_ predáva na trhovom mieste výrobky, ktorých predaj je zakázaný, alebo ktoré *nie sú*

*určené na predaj,*

\_ predáva výrobky, ktoré sa môžu predávať len v prevádzkarňach tržníc,

v prevádzkarňach trhovísk, v stánkoch s trvalým stanovišťom, na príležitostných trhoch, pred

prevádzkarňou jej prevádzkovateľom a v pojazdných predajniach, mimo takto určených miest.

(2) Priestupky podľa vyššie uvedeného prejednávajú orgány dozoru.

(3) Výnos pokút uložených SOI, orgánmi úradnej kontroly potravín je príjmom štátneho rozpočtu, výnos

pokút uložených obcou je príjmom rozpočtu obce Zeleneč

(4) Na priestupky a konanie o nich sa vzťahuje všeobecný predpis o priestupkoch.

**§ 12**

**Záverečné ustanovenia**

1. Na právne vzťahy medzi kupujúcim a predávajúcim sa vzťahujú príslušné ustanovenia Občianskeho zákonníka a súvisiacich právnych predpisov.
2. Správca trhoviska obec Zeleneč , nezodpovedá za škody spôsobené účastníkom trhu, živelnými udalosťami a za škody z právneho vzťahu účastníkov kúpy a škody spôsobené tretími osobami.
3. VZN č. 1/2015 o trhovom poriadku a o podmienkach predaja výrobkov a poskytovania služieb na trhových miestach na území obce Zeleneč a jeho príloha č.1 Trhový poriadok trhových miest zriadených v obci Zeleneč, schválené uznesením obce Zeleneč č.26/2015 zo dna:15.04.2015

(4) VZN vyvesené na úradnú tabulu dna:15.04.2015

(5) VZN účinné 15. dnom od vyvesenia na úradnej tabuli v obci Zeleneč:

..............................................................

**Ing. Daniela Mizerová**

starostka obce Zeleneč

Vyvesené: 15.04.2015

Zvesené: 04.05.2015

**TRHOVÝ PORIADOK**

**Obce ZELENEČ**

(1) Správcom trhového miesta je Obec Zeleneč. Povolenie na umiestnenie prenosné predajného zariadenia na trhovisku vydáva správca trhového miesta – **Obec Zeleneč, Školská 224/5, 919 21 Zeleneč.** Bez vydaného povolenia na predaj, nie je predávajúci oprávnený predávať na trhovom mieste Obce Zeleneč.

(2) **Trhovým miestom je verejné priestranstvo, ktoré sa nachádza pred kultúrnym domom v Zelenči, pri obecnom úrade v Zelenči. (prípadne doplniť ďalšie)** Predaj na miestach neurčených týmto trhovým poriadkom obce Zeleneč je prísne zakázaný.

(3) Trhové dni, predajný a prevádzkový čas je stanovený nasledovne:

- **pondelok, utorok, streda, piatok v čase od 07:00 hod. do 17:00 hod.**

Trhové dni a predajná doba pre príležitostný trh je nasledovná:

1. Trhové dni sú: v deň konania kultúrneho podujatia podľa plánu spoločenských, kultúrnych a

športových podujatí ( napr. stavanie mája, vianočné trhy......)

b) Predajná doba je: 7,00 h do max. 24,00 h.

Organizátor má právo v prípade nepredvídateľných okolností primerane upraviť predajný čas pre

všetky príležitostné trhy.

c) Správcom príležitostného trhu je obec Zeleneč

(4) Výška nájomného za predajnú plochu je stanovená vo VZN č. 3/2012 zo dňa 11.12.2012,

ktorým sa mení a dopĺňa VZN č. 3/2011 o miestnych daniach a miestnom poplatku za komunálne

odpady a drobné stavebné odpady na území obce Zeleneč

(5) Druh predávaného tovaru:

* **produkty z vlastnej poľnohospodárskej výroby** ,t.j. ovocie, zelenina, orechy, jedlé strukoviny, mak, zemiaky, zeleninové a kvetinové sadivo, kvetiny a lesné plody a nižšie zvlášť uvedené produkty,
* **ovocie, zelenina a kvety** sa môžu na trhových miestach predávať bez osvedčenia podľa osobitného zákona. Ovocie a zelenina musia vyhovovať hygienickým požiadavkám v zmysle platných predpisov. Lesné plody i poľnohospodárske produkty musia byť očistené, zbavené hrubých nečistôt a zvädnutých listov, umiestnené v debnách a stojanoch,
* **huby** možno predávať len na základe osvedčenia o osobitnej spôsobilosti na ich predaj (doklad o ich znalosti). Oprávnenie na predaj sa týka len tých druhov, ktoré sú uvedené v osvedčení. Povolenie na predaj húb musí byť umiestnené na viditeľnom mieste. Voľne rastúce čerstvé huby musia byť pri predaji označené ich druhom, neporušené a nepokrájané,
* **med** možno predávať len zdravotne nezávadný, plnený do hygienicky vyhovujúcich obalov s uvedením výrobcu, druhu medu, hmotnosti, dátumu plnenia, doby použiteľnosti. Med môžu predávať právnické osoby alebo fyzické osoby, ktoré majú osvedčenie o spôsobilosti pre túto činnosť vydané orgánom veterinárneho dozoru, alebo bol tovar v zmysle dodacieho listu dodaný oprávneným výrobcom,
* **cukrovinky a oblátky, sušené ovocie a orechy** je povolené predávať len hygienicky balené,
* **na trhových miestach sa môžu** po dohode s orgánmi potravinového dozoru **predávať nasledovné potravinárske výrobky (§ 21 zák. NR SR č. 152/1995 Z.z. o potravinách) :**
* (podľa § 67 Potravinového kódexu SR (registrované v čiastke 7O pod č. 195/1996 Z.z./ďalej len PK/ z 29.6.1996): výsekové mäso, hydina, králiky, delené mäso jatočných zvierat a zveriny, opracované ryby, mäsové výrobky.

(6) Potraviny musia byť pri predaji umiestnené najmenej 70 cm nad zemou.

(7) Za zdravotnú nezávadnosť predávaných surovín a potravín zodpovedá predávajúci. Počas predaja je predávajúci povinný chrániť tovar pred znečistením a vonkajšími nepriaznivými vplyvmi.

(8) **Vianočné stromčeky, čečinu a výrobky z nej** možno predávať len na základe potvrdenia o spôsobe ich nadobudnutia (u fyzických osôb súhlas majiteľa lesa potvrdený príslušným obecným úradom).

(9) **Predaj ovocných stromov a kríkov** ako množiteľského materiálu je možný len za podmienky, že je označený štítkom s údajmi o odrode, šľachtiteľskej stanici a pod., pričom predávajúci musí mať doklad o nadobudnutí tovaru.

(10) Predávajúci je povinný používať pri predaji ciachované váhy, miery, závažia, a musí mať dostatok vhodného obalového materiálu. Ak si to povaha predávaného tovaru vyžaduje, musí predávajúci používať vhodné manipulačné náradie (manipulačné kliešte a pod.).

(11) **Na trhovom mieste sa môžu v stánku s trvalým stanovišťom a na príležitostných trhoch predávať tieto druhy spotrebného tovaru:**

* textilné a odevné výrobky,
* obuv,
* výrobky spotrebnej elektroniky,
* drobný tovar,
* kozmetika,
* drogistický tovar,
* hračky,
* domáce potreby,
* športové potreby,
* papierenský tovar,
* knihy, denná tlač a periodická tlač
* drobné umelecké predmety a drobné remeselné výrobky.

(12) **Na trhovom mieste sa môžu poskytovať tieto služby:**

* **pohostinské a reštauračné služby, rýchle občerstvenie a stravovanie** podľa osobitných predpisov (môžu sa poskytovať iba počas konania príležitostných trhov, kultúrnych, športových a spoločenských akcií , konaných obcou alebo akcií, organizovaných politickými stranami a občianskymi združeniami na základe predchádzajúceho súhlasu obce na ich konanie),
* **brúsenie nožov, nožníc a nástrojov,**
* **oprava dáždnikov,**
* **oprava a čistenie obuvi,**
* **oprava kožených výrobkov,**
* **kľúčové služby,**
* **čistenie peria,**
* **montáž, oprava a údržba plastových roliet,**
* **sklenárske práce,**
* **ďalšie služby pre potreby obyvateľov,** na základe predchádzajúceho súhlasu obce.

(13) **Dozor nad dodržiavaním tohto trhového poriadku vykonávajú:**

- Slovenská obchodná inšpekcia,

- Orgány úradnej kontroly potravín, ak ide o predaj potravín,

- Starosta obce Zeleneč, Hlavný kontrolór obce Zeleneč a poverení zamestnanci obecného úradu Zeleneč.

(14) Účinnosť tohto trhové poriadku nastane uplynutím 15-tého dňa odo dňa schválenia VZN č. 1/2015 o trhovom poriadku a o podmienkach predaja výrobkov a poskytovania služieb na trhových miestach na území Obce Zeleneč. [[1]](#footnote-1)

### Obec Zeleneč

**Školská 224/5, 919 21 Zeleneč**

**🕿 033/5541008; 🕿/fax: 5541142; e-mail: obec@zelenec.sk**

Vec: Žiadosť o povolenie trhového predaja

Žiadateľ:.........................................................................................................................

(Priezvisko obchodný názov)

Trvalé bydlisko: ..............................................................................................................

(sídlo)

IČO/rok narodenia:.........................................................................................................

Žiadam o povolenie trhového predaja na rok 2015

v obci Zeleneč („Školská ulica - priestranstvo pred KD“)

Sortiment tovaru:

......................................................................................................

......................................................................................................

Pri predaji hospodárskych prebytkov môžu pomáhať títo rodinní príslušníci:

(meno a priezvisko, rok narodenia, adresa bydliska)

....................................................................................................................

....................................................................................................................

K žiadosti prikladám :

a) živnostenský list, SHR

b) doklad o vlastnej pestovateľskej činnosti

c) iný doklad

Dátum:...................... .....................................

Podpis žiadateľa

1. Trhový poriadok vychádza z ust. § 5 ods. 1 zákona 178/1998 o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov. Ďalšie práva a povinnosti predávajúcich sú ustanovené vo VZN Obce Zeleneč č. 1/2015 o trhovom poriadku a o podmienkach predaja výrobkov a poskytovania služieb na trhových miestach na území Obce Zeleneč. [↑](#footnote-ref-1)